Pectinoideos

A dos pectinoideos (Pectinoidea) é unha superfamilia de moluscos bivalvos mariños da orde dos ostreidos e a suborde dos pectininos.Pectinoidea Rafinesque, 1815 no WoRMS. Consultado o 28 de xaneiro de 2020.

A superfamilia inclúe as vieiras e as chamadas na bibliografía internacional ostras espiñentas.

 Taxonomía 
 Descrición 
A superfamilia foi descrita en 1815 polo naturalista estadounidense de orixe franco-xermana-italiana  Constantine Samuel Rafinesque-Schmaltz, na súa obra Analyse de la Nature ou tableau de l'univers et des corps organisés, editada en Palermo.

 Sinónimo 
Ademais de polo nome actualmente válido, a superfamilia coñeceuse tamén polo sinónimo:
 Pectinacea.O sufixo -oidea é obrigatorio para os nomes de superfamilias, segundo a norma 29.2 da ICZN.

 Familias 
Na actualidade (2020) recoñécense na superfamilia as tres familias seguintes:
 Pectínidos (Pectinidae) Rafinesque, 1815
 Propeausíidos (Propeamussiidae) Abbott, 1954
 Espondílidos (Spondylidae) Gray, 1826

 Características 
Todos os membros desta superfamilia teñen un resilium, a parte interna do ligamento da charneira da cuncha dos bivalvos, que se asemella en consistencia e a miúdo se describe como unha cartilaxe, e que non está mineralizado (de feito é quitinoso).

 Galería de imaxes 

 Notas 

 Véxase tamén 

 Bibliografía 
 Raines, B. K. & Poppe, G. T. (2006): "The Family Pectinidae". En: Poppe, G. T. & Groh, K.: A Conchological Iconography.  , Hackenheim: ConchBooks. ISBN 3-9259-1978-3.
 Bieler R., Carter J. G. & Coan E. V. (2010): "Classification of Bivalve families".  En: Bouchet P. & Rocroi J.-P. "Nomenclator of Bivalve Families". Malacologia 52 (2): 1-184, pp. 113–133,.
 Dijkstra H. H. & Maestrati P. (2012): "Pectinoidea (Mollusca, Bivalvia, Propeamussiidae, Cyclochlamydidae n. fam., Entoliidae and Pectinidae) from the Vanuatu Archipelago". Zoosystema 34 (2): 389-408.

 Outros artigos 
 Bivalvos
 Ostreidos
 Pectininos (suborde)
 Lista de bivalvos de Galicia

Categoría:Bivalvos